Saeqeh

Saeqeh (Περσικά “Κεραυνός”, εναλλακτικές προφορές: Sa'eqeh, Saegheh), ή  Saeqeh-80,  είναι ένα κατασκευασμένο από το Ιράν μονοθέσιο πολεμικό αεριωθούμενο αεροπλάνο. Αποτελεί την δεύτερη γενιά του Ιρανικού μαχητικού Azarakhsh. Τα μαχητικά αεροπλάνα του τύπου Saeqeh δοκιμάστηκαν επιτυχώς στο Ιράν στις 20 Σεπτεμβρίου του 2007. Το Saeqeh είναι μια κοινή προσπάθεια παραγωγής από την Πολεμική Αεροπορία τής  Ισλαμικής Δημοκρατίας και του Ιρανικού Υπουργείου Άμυνας

Ιστορικό

Το πρώτο πρωτότυπο του αεριωθούμενου εμφανίστηκε στήν κρατική τηλεόραση κάνοντας μία δοκιμαστική πτήση τον Ιούλιο του 2004. Σύμφωνα με την μετάφραση από το Middle East Media Research Institute (MEMRI) από μία εκπομπή στο δίκτυο ειδήσεων της Ισλαμικής Δημοκρατίας (Islamic Republic of Iran News Network (IRINN)),το Saeqeh έγινε επιχειρησιακό στις 6 Σεπτεμβρίου του 2006, όταν συμμετείχε στην Ιρανική στρατιωτική άσκηση πολεμικών παιγνίων (military wargame exercise) με την ονομασία το “κτύπημα του Zulfiqar”. Σε αυτήν την άσκηση η οποία ξεκίνησε στις 19 Αυγούστου του 2006, το νέο μαχητικό εκτέλεσε αποστολές οι οποίες χαρακτηρίστηκαν σαν “αποστολή βομβαρδισμού εικονικών εχθρικών στόχων” και “παραπλανητική αποστολή βομβαρδισμού”. Δύο πρωτότυπα, τα οποία έδειχναν διαφορετικά από αυτό που είχε παρουσιαστεί προηγουμένως, διεξήγαγαν μια αεροπορική επίδειξη στο διεθνές αεροδρόμιο της Τεχεράνης Mehrabad στις 20 Σεπτεμβρίου του 2007. Τρία πρωτότυπα πήραν μέρος σε μία στρατιωτική παρέλαση στις 22 Σεπτεμβρίου του 2007.  
Το Ιράν έχει ανακοινώσει ότι οι πτητικές δοκιμές των υπολοίπων παραλλαγών του  Saeqeh θα γίνουν στο σύντομο μέλλον οι οποίες θα διαφέρουν από το προηγούμενο αεροσκάφος μέσω σημαντικών τροποποιήσεων στο σύστημα οπλισμού του, στον αεροδυναμικό σχεδιασμό και στην ακτίνα εμβέλειας του αεροσκάφους.

Επιπλέον Πληροφορίες

Μικρή πληροφόρηση σχετικά με τις προδιαγραφές του Saeqeh έχουν ανακοινωθεί, ο αρχηγός της  Πολεμικής Αεροπορίας της Ισλαμικής Δημοκρατίας του Ιράν Στρατηγός  Ahmad Mighani, είπε πως το  Saeqeh είναι ένα μοντέρνο σε όρους αεροδυναμικής ισορροπίας και στην κατοχή συστημάτων πυραύλων και ραντάρ αεροσκάφος. Ο Διευθύνων Σύμβουλος του Ομίλου  Aviation του Υπουργείου Άμυνας και Διοικητικής μέριμνας των Ενόπλων Δυνάμεων, Majid Hedayat, περιέγραψε το Saeqeh σαν ένα αεροσκάφος επιμελητιακής υποστήριξης και μαχητικού με μεγάλη ικανότητα ελιγμών και  με την δυνατότητα να βομβαρδίζει κοντινούς στόχους    
Οι Ιρανοί αξιωματούχοι έχουν υποστηρίξει πως το  Saeqeh είναι παρόμοιο του αεροσκάφους των ΗΠΑ F/A-18, αν και βασίστηκε στην διαμόρφωση του αεροσκάφους των ΗΠΑ F-5E/F Tiger II  και η εξωτερική του εμφάνιση είναι παρόμοια προς το τελευταίο. 
Όπως ακριβώς και με προηγούμενα εγχώρια Ιρανικά ανεπτυγμένα όπλα, δεν έχουν ανακοινωθεί δεδομένα των επιδόσεων που να  επαληθεύουν τους “επίσημους ” ισχυρισμούς. Το 2008 το Ιράν ανακοίνωσε πως το αεροσκάφος έχει εμβέλεια 3000 χιλιομέτρων.  Το μαχητικό-βομβαρδιστικό έχει την ικανότητα να καταρρίπτει εχθρικά αεροσκάφη, να εμπλέκεται σε μάχη, να στοχοποιεί περιοχές στο έδαφος και να μεταφέρει μια ποικιλία διαφόρων όπλων και πυρομαχικών.
Ο Ιρανός Υπουργός Άμυνας  Brigadier-Generalostafa Mohammad Najjar, ανακοίνωσε ο,τι το υπουργείο άμυνας έχει ξεκινήσει την σχεδίαση ενός   αεριωθούμενου στις 6 Αυγούστου του 2007, το οποίο δεν μπορεί να είναι το  Saeqeh επειδή αυτό είχε ήδη πετάξει μέχρι εκείνη την ημερομηνία.
Τον Σεπτέμβριο, το Ιράν παρουσίασε την πρώτη μοίρα των Saeqeh (Thunderbolt) αεριωθούμενων μαχητικών τα οποία είχαν παραχθεί, κατά την διάρκεια εκδήλωσης μίας αεροπορικής επίδειξης η οποία έλαβε χώρα στην διάρκεια παρελάσεων για το άνοιγμα της εβδομάδας της ιερής άμυνας (Week of Sacred Defense).